
	                  Polugodišnji izvještaj o izvršenju financijskog plana Doma Bidružica sastavljen
je prema odredbama Pravilnika o polugodišnjem i godišnjem izvještaju o izvršenju proračuna 
i financijskog plana (NN 85/2023).


	
	
	

	Obrazloženje općeg dijela izvještaja o izvršenju financijskog plana
proračunskog korisnika Doma za odrasle osobe Bidružica

· Obrazloženje ostvarenja prihoda i rashoda

	
	
	

	                  Prihodi i rashodi poslovanja za prvo polugodište 2026. godine ostvareni su u iznosu 
87,64 indeksnih poena (prihodi) i 44,09 indeksnih poena (rashodi poslovanja). Prihodi poslovanja
ostvareni su u navedenoj vrijednosti iz razloga što se prihodi za energetsku obnovu Dom Bidružica, koja se djelomično financira iz Mehanizma za oporavak i otpornost, a djelomično iz prihoda za posebne namjene nadležnog ministarstva, evidentiraju na pozicijama prihoda poslovanja, dok je njihovo planiranje, budući da se radi o kapitalnim izdacima, izvršeno na nivou razdjela.
Radi planirane dinamike financijskog plana prihoda i rashoda za 2026. godinu, rashodi poslovanja ostvareni su u navedenoj vrijednosti jer rashodi za materijal, energiju i usluge: materijal za zdravstvenu zaštitu i njegu, energiju, namirnice, materijal za tekuće održavanje postrojenja i 
opreme, objekata i prijevoznih sredstava, te sukcesivne nabave odjeće i obuće korisnika, 
radne odjeće, sitnog inventara, dovesti će do većeg realiziranja prihoda i rashoda u drugoj polovici 
ove godine, uz istovremenu potrebu balansiranja s izvorima financiranja na pozicijama 
financijskog plana za 2026. godinu. 
                Kapitalni prijenosi između proračunskih korisnika (odjeljak 6392)
Na navedenoj poziciji prikazani su kapitalni prijenosi od nadležnog ministarstva, odnosno prihodi po posebnim propisima za realizaciju energetske obnove Doma Bidružica.
                Prihodi po posebnim propisima (odjeljak 6526):
Ovi prihodi ostvareni su u iznosu 52,11 indeksnih poena. Takvo izvršenje prihoda po posebnim
propisima ostvareno je radi povećanja mirovinskih primanja korisnika socijalne usluge 
smještaja kojima oni sudjeluju u plaćanju te usluge.
                Prihodi ostvareni na tržištu (odjeljak 6614):
Navedeni prihodi ostvareni su u iznosu 43,03 indeksnih poena radi diverzifikacije potrošnje 
osobnih financijskih sredstava korisnika Doma.
Također,  u ovom obračunskom razdoblju nije bilo isplata novčanih primanja korisnicima Doma 
radi ublažavanja posljedica porasta cijena energenata ili drugih osobnih primanja.
                Prihodi iz nadležnog proračuna (odjeljak 6711):
Ovi prihodi ostvareni su u iznosu 73,33 indeksnih poena radi) radi povećanja prihoda zbog početka realizacije radova na energetskoj obnovi Doma Bidružica, financiranih dijelom bespovratnim sredstvima iz Mehanizma za oporavak i otpornost, na kapitalnom projektu K790014 Sufinanciranje energetske obnove zgrada u sustavu socijalne skrbi. Financiranje se vrši s razdjela i glave 08660, Ministarstvo rada, mirovinskoga sustava, obitelji i socijalne politike.
               Rashodi za zaposlene ostvareni su u iznosu od 45,73 indeksnih poena radi planirane 
dinamike financijskog plana za 2026. godinu, te očekivanog intenziviranja rashoda u drugoj 
polovici ove godine radi očekivane primjene odluke Vlade o visini osnovice za obračun plaća u državnim i javnim ustanovama..
              Ostali rashodi za zaposlene (odjeljak 3121):
Navedeni rashodi ostvareni su u iznosu od 55,55 indeksnih poena radi povećanog
iznosa isplaćenih prava po TKU (jubilarne nagrade, pomoći, nagrada za Uskršnje blagdane)
za veći broj zaposlenika koji su ostvarili pravo u ovom izvještajnom razdoblju.
             Naknade troškova zaposlenima (podskupina 321):
Ovi troškovi ostvareni su u iznosu od 49,67 indeksnih poena radi manjih rashoda naknade za 
prijevoz na posao i s posla zaposlenika Doma, uvjetovane povoljnijom cijenom goriva u prvoj 
polovici ove godine.
            Materijalni rashodi (skupina 32) ostvareni su u iznosu od 38,50 indeksnih poena radi
planirane dinamike financijskog plana prihoda i rashoda za 2026. godinu, gdje se, radi sadašnjih radova na energetskoj obnovi Doma,  očekuje intenziviranje ovih rashoda u drugoj polovici ove godine: usluga servisiranja i održavanja postrojenja i opreme, materijala za tekuće održavanje postrojenja i opreme, objekata i prijevoznih sredstava, rashoda za energiju, kako bi mogli ostati  
u zadovoljavajućoj funkciji, te sukcesivne nabave odjeće i obuće korisnika, radne odjeće i sitnog inventara. 
             Unutar materijalnih rashoda, rashodi za usluge ostvareni su u iznosu od 33,20 indeksnih 
poena jer su u ovom izvještajnom razdoblju počeli radovi na energetskoj obnovi Doma Bidružica, 
što u velikoj mjeri utječe na mogućnosti i potrebu usluga održavanja građevinskih objekata te postrojenja i opreme u kotlovnici. Zbog navedenog, dinamika servisiranja, popravci i održavanje postrojenja i opreme te objekata biti će terminirana tijekom druge polovice ove godine.
            Financijski rashodi (skupina 34) ostvareni su u iznosu od 36,55 indeksna poena radi 
manjih rashoda za bankarske usluge i usluge platnog prometa kod redovnog poslovanja Doma.
            Ostale naknade građanima i kućanstvima (podskupina 372):
Temeljem odredbi Zakona o socijalnoj skrbi (NN 18/22) nadležni područni uredi Hrvatskog 
Zavoda za socijalni rad u rješenju o priznavanju prava na socijalnu uslugu navode i pravo 
korisnika na naknadu za osobne potrebe u mjesečnom iznosu. Prema prijašnjim odredbama 
Zakona ta naknada iznosila je 20% iznosa osnovice (15 € mjesečno), dok prema novim 
odredbama Zakona o socijalnoj skrbi rješenjima nadležnih područnih ureda Hrvatskog zavoda 
za socijalni rad sve više korisnika socijalne usluge ostvaruje pravo na navedenu naknadu u 
iznosu od 50% iznosa osnovice (37,5 € mjesečno). Budući da je u istom razdoblju 2025. 
godine korisnicima  socijalne usluge smještaja vršena isplata razlike naknade za osobne  
potrebe nastala od dana stupanja na snagu Zakona o socijalnoj skrbi pa do datuma primitka 
rješenja nadležnog područnog ureda Hrvatskog zavoda za socijalni rad, a u ovom izvještajnom razdoblju takvih isplata razlika nije bilo, ovi rashodi ostvareni su u iznosu od 27,03 indeksnih 
poena u odnosu na godišnji financijski plan. Ovi rashodi mogli bi se intenzivirati tijekom druge polovice ove godine.
           Dodatna ulaganja na građevinskim objektima (podskupina 451):
Na navedenoj poziciji prikazani su rashodi za energetsku obnovu Dom Bidružica, koja se djelomično financira iz Mehanizma za oporavak i otpornost, a djelomično iz prihoda za posebne namjene nadležnog ministarstva.
           Dom za odrasle osobe Bidružica nema nikakvih poslovnih promjena na razredima 8 
(Primici od financijske imovine i zaduživanja) i 5 (Izdaci za financijsku imovinu i otplate 
zajmova) te iz tog razloga nisu mogli biti popunjeni podaci u Računu financiranja.

· Obrazloženje ostvarenog prijenosa sredstava iz prethodne godine:
          Sukladno novom Pravilniku o proračunskom računovodstvu i računskom planu te
Pravilniku o izmjenama i dopunama pravilnika o proračunskom računovodstvu i računskom planu 
te odredbama navedenih pravilnika koje se primjenjuju od 01.01.2025. godine, između ostaloga, ukinuta je podskupina 193 te osnovni račun 19311 kontinuirani rashodi budućih razdoblja. Zbog navedenog, u razdoblju 01.01.2025. do 31.12.2025. godine proknjižene su plaće zaposlenika za trinaest mjeseci, odnosno proknjiženo je trinaest mjesečna rashoda za zaposlene, a ne za dvanaest mjeseci kao što je to bilo do sada. Zbog navedenog razloga iskazan je metodološki manjak na dan 31.12.2025. godine u iznosu od 248.258,87 eura (obračunata a neisplaćena plaća za 12. mjesec 2025 godine).

· Posebni izvještaji u polugodišnjem izvještaju o izvršenju financijskog plana:

Dom za odrasle osobe Bidružica, kao proračunski korisnik Državnog proračuna, 
u svom poslovanju ne prima niti ne daje zajmove, pozajmice i kredite, odnosno nema nikakvih zaduživanja na domaćem i stranom tržištu novca i kapitala, nema nikakvih potraživanja i obveza 
po zajmovima, pozajmicama i kreditima, te nema poslovnih promjena po tim osnovama. Zbog 
toga u tablici „pregled zaduživanja“ nema upisanih podataka.
             Dom za odrasle osobe Bidružica, kao proračunski korisnik Državnog proračuna, u svom poslovanju nije davao nikakva jamstva te sukladno toma,  nema nikakvih plaćanja ili obveza za plaćanja po protestiranim jamstvima. Zbog navedenog u tablicama „pregled danih jamstava“ i 
„pregled izvršenih plaćanja po protestirani, jamstvima“ nema upisanih podataka.

            

                                                                                               Ravnatelj:


                                                                                               Božo Brundić, dipl. iur.

	 
	
	

	
	
	
	



